runetrust/blame-folketinget-dk huggingface dataset:
Ole Stavad (S), 1999-12-07:
Og det er et signal, som jeg er meget glad for at kunne konstatere, at den her førstebehandling har givet fuldstændig entydigt fra et enigt Folketing. Så en lille misforståelse fra både hr. Frank Aaen og hr. Kim Behnke, i hvert fald kunne det lyde sådan, om, at det alene er forslaget om indberetning for kuratorerne, der giver provenuet.
Sophie Løhde (V), 2011-12-01:
Jeg har en stor forståelse for den svære situation, og jeg har også en stor forståelse for, at det for mange mennesker godt kan virke som en uretfærdig måde at blive straffet på: at fordi man f.eks. tidligere har haft en sygdom, som gør, at man så ikke senere kan blive gravid, så skal man også betale en masse penge på et område, hvilket for nogle familier selvfølgelig kan være svært og en stor udgift.
Flemming Kofod-Svendsen (KRF), 2001-02-02:
Når det så gælder de mere konkrete redskaber for at nå hensigten, vil jeg især takke Dansk Folkeparti og Enhedslisten, som var de to partier, som gik ind for og var parate til også at vurdere målsætninger for at sætte ord bag sympatien.
Søren Egge Rasmussen (EL), 2021-10-12:
Jeg har også noteret mig, at der udelukkende er positive tilbagemeldinger om det med at prioritere en boligsocial indsats, og at det, at man f.eks. hjælper nogle unge, som måske ikke har så mange kontakter til civilsamfundet, med et lommepengejob, kan være noget, som kan være utrolig vigtigt.
Kaare Dybvad Bek (S), 2024-05-07:
Jeg vil prøve at nå at sige så meget, jeg kan på det her minuts tid, jeg har, altså at der bare grundlæggende set er nogle rigtig positive elementer i asyl- og migrationspagten, f.eks. den mulighed, der er for at vende folk rundt, som kommer fra lande med en meget lav anerkendelsesprocent.
Andreas Steenberg (RV), 2014-01-17:
Der er bl.a. i det her virkemiddelkatalog i forbindelse med klimaplanen faktisk et forslag om at gøre noget ved de biler, der hedder plugin-hybrid, som jo kan køre rigtig langt på literen, fordi de kombinerer et elbatteri med almindelig benzin- eller dieselafbrænding.
Morten Bødskov (S), 2011-11-16:
Jeg er bare alligevel tilfreds med, at der dengang var et flertal i Folketinget mod det, og det håber jeg også der vil være i fremtiden, for det vil netop vise, at konventioner selvfølgelig ikke bliver skrevet med guds finger, men at de bliver skrevet af dem, der skriver under.
Karina Lorentzen Dehnhardt (SF), 2020-05-12:
Og jeg ved ikke, hvordan ministeren har det med det, men jeg synes i hvert fald, at hvis der bliver delt nøgenbilleder eller sexvideoer uden den anden parts samtykke eller der bliver delt børneporno, som det her forslag jo også handler om, så kan det aldrig handle om ytringsfrihed – aldrig.
Thomas Adelskov (S), 2007-01-11:
Vi får så at vide af Det Økonomiske Råd – og jeg synes jo, at det er en relevant overvejelse, som man også må gøre sig i regeringspartierne – at »de fleste af de negative fattigdomsvirkninger risikerer at blive deciderede barrierer for selvforsørgelse og gøre modtagerne passive samt socialt isolerede«.
Christian Poll (ALT), 2019-02-06:
Hvad er ministerens holdning til det dybt tragiske forløb i det fredede Bjergskov, hvor Naturstyrelsen og forsvaret med tunge maskiner har ryddet brombærkrat og dermed ødelagt levesteder og jordbund samt vinterføden for de vilde heste, som frivillige i organisationen Verdens Skove havde arbejdet for gennem flere års frivilligt arbejde for at skabe en vild natur, og hvad vil ministeren gøre i denne sag for at sikre, at det ikke vil gentage sig?
Vibeke Peschardt (RV), 1997-12-16:
Brugerne - og det er til ære for dem, ændringerne sker - vil gerne køre i tog og kollektiv trafik i øvrigt, hvis den kollektive trafik kan tilbyde en ordentlig vare, dvs. fra dør til dør, nemt, hurtigt og komfortmæssigt i orden og konkurrencedygtigt med bilerne på prisen.
Gitte Lillelund Bech (V), 2010-05-05:
Nu kan jeg jo glæde mig over, at hr. Bjarne Laustsens parti, Socialdemokratiet, er en del af forsvarsforligskredsen og har været det, jeg ved ikke, om det er altid, men det tror jeg faktisk det har været, og derfor har hr. Bjarne Laustsens partifælle, hr. John Dyrby Paulsen, jo også været med til at beslutte det forsvarsforlig, der lå fra 2005 til 2009, og også det forsvarsforlig, som vi indgik sidste år, som jo så gælder fra 2010 til og med 2014.
Anne Baastrup (SF), 2002-12-04:
Jeg oplever simpelt hen, at Venstre har flyttet sig en lillebitte smule i forståelsen af, at der rent faktisk er problemer med den etniske ligestilling i ansættelsessituationerne ude i kommunerne, så derfor vil jeg godt bede hr. Klaus Hækkerup lade være med at genere fru Gudrun Laub mere, for så kan det være, hun rykker tilbage til dér, hvor hun var midt i sin første tale.
Katrine Daugaard (LA), 2026-01-23:
Sagen handler om, at vi i dag har gjort kunst til en automatisk procentregel, nemlig ved at sige 1,5 pct. af håndværkerudgifterne, også når en institution åbenlyst står med pressede behov i forhold til drift, vedligehold, arbejdsmiljø eller funktionelle løsninger.
Lars Løkke Rasmussen (V), 2002-01-16:
Jeg skal have det rigtige papir frem, for jeg er nødt til at støtte mig til et papir her, fordi jeg har selv været sådan lidt forundret over, at det spørgsmål er stillet netop til mig, al den stund spørgsmålet sådan set vedrører socialministerens ressort, men det skal ikke ændre på, at jeg naturligvis svarer ganske beredvilligt. Det kan jeg så gøre ved at bekræfte, at der ikke er tale
Thomas Krog (SF), 2006-06-02:
Over for det udsagn har vi Dansk Folkeparti, der siger, at det her handler om en bedre statslig styring af folkeskolen, og det er for øvrigt godt bakket op af Kommunernes Landsforening, som også i deres høringssvar siger, at det her indskrænker det kommunale selvstyre.
Mai Henriksen (KF), 2012-05-22:
Men er ordføreren ikke bekymret for, at de kvoter, som man nu vil gå ind og lave – om det så er måltal – på lang sigt vil være med til at skævvride det endnu mere, så mændene i endnu højere grad bliver holdt væk fra topposterne, for nu skal kvinderne ind, og at de i endnu højere grad kommer til at skævvride det?
Lars Dohn (EL), 2014-05-15:
Hvis jeg skal komme ind på nogle af de ting, der har været oppe at vende her, vil jeg f.eks. nævne spørgsmålet om, hvorfor man opretter de her plejehjem, og der er det jo tydeligt i evalueringen, at det ikke er på grund af en eller anden speciel holdning, og at det ikke er på grund af en eller anden speciel aktivitet.
Else Winther Andersen (V), 2000-11-17:
Man forhøjer beløbet til særlig vanskeligt stillede kommuner fra de nuværende 178 mio. kr. til 200 mio. kr., og det sker jo med henblik på at tilgodese de kommuner, der som følge af den regionale og økonomiske udvikling er særlig vanskeligt stillet.
Anni Matthiesen (V), 2016-10-13:
Derudover giver virksomhedstilbuddene mulighed for mere smidige åbningstider og for den sags skyld også at tilpasse sig arbejdspladsens skæve arbejdstider, som jo nogle gange både kan indebære aftenvagter, nattevagter og weekendvagter, altså arbejde på tidspunkter, hvor andre dagtilbud måske ikke lige har mulighed for at holde åbent, og hvor virksomheden på den her måde kan være med til at bidrage til, at hverdagen kan hænge sammen for de her familier.
Kim Christiansen (DF), 2010-02-03:
Ministeren plejer i mange sammenhænge at være rigtig god til at orientere trafikforligskredsen og de forskellige partier, så det undrer mig bare, at jeg som trafikpolitiker skal læse i avisen, at man har indgået en sådan aftale med et selskab, der som sagt er statsinteresser i.
Morten Østergaard (RV), 2010-05-31:
Det synes jeg da er så klart at foretrække, og det er jo også derfor, at jeg igennem mine spørgsmål her i debatten har langet lidt ud efter regeringen for at have svigtet den opgave, det jo er at sikre, at der er opbakning til de reformer, vi laver på arbejdsmarkedsområdet; det er klart at foretrække.
Pernille Skipper (EL), 2014-04-29:
Jeg vil gerne høre Venstre, hvor mange arbejdspladser I mener at Novo Nordisk opretter, når de sparer 5.800 kr. Når det er sagt, vil jeg sige, at det jo ikke handler om, at vi er bekymrede for, at der kommer flere ideer, hvis det bare var så vel.
Brian Mikkelsen (KF), 2010-03-02:
Vækst, beskæftigelse og udvikling er en topprioritet for regeringen og også for Folketingets partier, så det bør vi selvfølgelig have en dialog om, og hvis man kan gøre noget mere, så skal der også gøres noget mere, men lige her og nu er der altså et væld af aktiviteter på tegnebrættet, som er med til sådan at mildne tingenes tilstand.
Jørn Dohrmann (DF), 2012-02-28:
Vi håber også, at der ligesom kommer en ensartethed i, hvad det er for nogle, man går ind og revurderer, og at man går ind og ser på, om der er nogle, der også skal rydde op efter sig, hvis en virksomhed hører op på et eller andet tidspunkt, og at myndighederne har styr på det.
Søren Pape Poulsen (KF), 2016-05-09:
Jeg synes sådan set, det vigtigste må være, hvilken social indsats vi gør i dette land, hvilken indsats vi gør for de svageste borgere, og der synes jeg jo at vi alle sammen har en forpligtelse til at gøre det yderste, for at flest mulige mennesker bliver trukket ud af en social tilstand, hvor man er hjemløs, eller hvor man på andre måder er udsat.
Jesper Langballe (DF), 2006-05-18:
Der er flere fra oppositionen, der har efterlyst muligheden for, at beboerne i lejrene selv kan lave mad, og derfor jeg vil gerne sige – og det er muligt, at fru Irene Simonsen vil overlade det til ministeren at svare på det, men jeg synes lige så godt, vi kan få ryddet op i tingene – at det faktisk er et af ministerens nye tiltag, at der på Avnstrup skal gives mulighed for, at man ikke med kontanter, men måske med en eller anden form for kuponer kan få råprodukterne ind, og så kan familierne selv lave mad.
Jan Petersen (S), 2007-02-01:
Indenrigsministeren var så inde på, ja, fru Anne Baastrup kaldte den lidt morsomt for find håret i suppen-strategien – nu skal jeg jo aflevere en venlig og imødekommende tale her for at se, om ikke vi alligevel kan lokke dem i nærheden af os på et tidspunkt, så vi ikke skal sidde med hele arbejdet alene, sådan som fru Line Barfod var inde på.
Morten Helveg Petersen (RV), 2007-09-06:
Vores kritik går på, at man i henhold til nationalbankdirektøren er på kanten af overophedning, og at den udgiftsvækst, man lægger op til, er meget høj, vel at mærke uden at man samtidig byder på, hvad det er for reformer, der skal til for at skaffe mere arbejdskraft i daginstitutionerne, på sygehusene og til virksomhederne, der ellers må sige nej til ordrer hver eneste dag.
Per Clausen (EL), 2005-11-17:
Jeg vil godt stille et spørgsmål til Socialdemokratiets ordfører: Hvordan tror fru Lene Jensen M017S11601207ALFV.FM Page 1170 Monday, January 23, 2006 10:30 AM selv, at det hænger sammen, når man på den ene side siger, at danske studerende i hvert fald ikke skal betale i Danmark, og at det vil man forsvare mod alle udenlandske aktører, der ønsker det, samtidig med at man på den anden side har den klare politik, at man ønsker, at danske universiteter skal kunne tjene penge på udenlandske studerende i Danmark, at danske universiteter skal kunne tjene penge på at sælge uddannelser i udlandet, og hvis vi lytter til regeringen, så ønsker regeringen faktisk også, at vi skal have private universiteter i Danmark?
Per Clausen (EL), 2007-03-30:
Jeg forstår stadig væk ikke, hvorfor hr. Torsten Schack Pedersen og forligskredsen, der jo består af mennesker, der bekymrer sig om de studerendes velbefindende, ikke nøjes med at indskrive i loven, at til et speciale skal der ikke kunne stilles krav, som ikke kan indfries i løbet af ½ år.
Leif Lahn Jensen (S), 2020-10-08:
Det er der mange siden Poul Schlüter der har forsøgt at gøre noget ved, både røde og blå regeringer, men faktum er jo, at reglerne sådan set bare er vokset og vokset, og jeg tror, vi alle sammen godt ved, og det gør hr. Søren Pape Poulsen også, at det selvfølgelig er til stor gene for de ansatte derude, som sådan set bare prøver at gøre noget ekstra for dem, de nu skal gøre noget for.
Dora Rossen (DF), 1998-04-21:
Ordføreren for Dansk Folkeparti, hr. Poul Nødgaard, udtalte ved forhandlingen den 2. december 1997, at Dansk Folkeparti ikke kunne støtte forslaget, men ville afvente udspillet fra den daværende undervisningsminister, hr. Ole Vig Jensen, som klart havde udmeldt, at der kom noget på det område.
Preben Bang Henriksen (V), 2024-03-19:
Herudover støttes projektet i den grad af arbejdsgivere og arbejdstagerorganisationer i Nordjylland, og når jeg fremhæver det, er det netop under henvisning til, at der her i den grad er tale om et projekt, der sikrer, at Nordjylland nord for fjorden ikke sakker bagud.
Flemming Møller Mortensen (S), 2014-10-30:
Derfor siger jeg også: Mit ønske er ikke, at de 98 kommuner skal trække den 14 dage, men at mange kommuner forstår det og har den samme holdning, som Dansk Folkeparti, SF og Venstre har givet udtryk for, og som Socialdemokraterne her i salen i dag indtil nu har givet udtryk for.
Bent Bøgsted (DF), 2013-05-30:
Derfor er man selvfølgelig nødt til at gå den rigtige vej og prøve at arbejde på, om regeringen synes, det her skal ændres, og det er der, hvor jeg siger at hr. Finn Sørensen har alle mulige chancer for at påvirke regeringen, netop fordi Enhedslisten sidder som støtteparti.
Keld Albrechtsen (EL), 2000-05-09:
Først må vi jo konstatere, at samtlige partier, sådan har jeg i hvert fald hørt det, erkender, at med de prognoser, der ligger for befolkningsudviklingen og byggeriets nuværende omfang, er det et problem, at vi bygger for lidt i Danmark i øjeblikket, og at det skal der gøres noget ved.
Eyvind Vesselbo (V), 2004-03-16:
I forslaget understreges det f.eks. - ja, der er mange ting, man kan undre sig over, men specielt er jeg stødt på en - at man ønsker, at en fast procentdel, som der står, af den professionelle produktionsstøtte afsættes til dansksprogede - dansksprogede! - musikproduktioner.
Pia Olsen Dyhr (SF), 2021-04-27:
Og hvis vi i stedet for at tale om tal, og hvor mange det er, og hvor mange procent det er, taler om mennesker, der mister deres arbejde og oplever, at de lige pludselig står med en meget dårligere økonomi, har det jo konsekvenser i form af, om man kan betale for tandlægen, og om man har råd til at blive boende i sit hus.
Morten Østergaard (RV), 2009-04-17:
Men vi synes som udgangspunkt ikke, at der er noget i vejen for at sige, at en dommer kan foretage den vurdering ud fra barnets tarv, og at der så til gengæld selvfølgelig skal være en vurdering, i forhold til hvor alvorlig en kriminalitet det er, men at det altså ikke skal være den almindelige 3-måneders-grænse.
Line Barfod (EL), 2009-03-17:
Først vil jeg gerne høre De Konservatives holdning til at dele forslaget, så vi kan tage det, der handler om stedbarnsadoption, ud og behandle for sig selv, for det er grundigt diskuteret flere gange, og så vi kan bruge noget mere tid på at diskutere hele den store del, der handler om forholdet omkring tvangsadoptioner i forhold til de udsatte børn.
Ole M. Nielsen (KRF), 1999-10-12:
Da jeg læste det lovforslag her, kom jeg til at tænke på den kloge mand Parkinson derovre i England, der i en af sine bøger skrev, jeg tror, det var om Flådeministeriet i London, at det stadig væk voksede og voksede og voksede efter Anden Verdenskrig, selv om det sådan stort set fik nedlagt alle krigsskibene, fik dem lagt i mølpose og fik dem opankret, eller hvad det nu hedder.
Anders Fogh Rasmussen (V), 2006-01-31:
Fru Line Barfod rejser spørgsmålet vedrørende suverænitetsafgivelse, hr. Niels Helveg Petersen har gjort det ved forskellige lejligheder, men med totalt modsat fortegn, og det viser jo netop, hvor vidt synspunkterne spænder, og hvor svært det er at få skabt bare nogenlunde enighed om, hvor problemerne egentlig er, og i hvilken retning man skal gå for at løse dem.
Christine Antorini (S), 2014-06-04:
Men skolerne vil også blive bedt om at redegøre nærmere for, hvordan de forbereder eleverne til det danske samfund med frihed og folkestyre, og hvordan de udvikler elevernes respekt for vores grundlæggende frihedsog menneskerettigheder, herunder ligestilling mellem kønnene, fordi det jo som sagt også er en del af folkeskolens formålsparagraf, som de selvfølgelig skal stå mål med.
Peter Skaarup (DD), 2025-02-25:
Og hvis jeg skal give hr. Jeppe Søe noget af en ventil over for noget af det, som man netop har set i den her regeringsperiode, nemlig en magtfuldkommen regering – det vil jeg godt sige at den her regering er, ligesom den tidligere regering – som på nogle punkter bare skøjter hen over alting, så vil jeg sige, at det klæder ikke sådan en regering.
Aase D. Madsen (DF), 1999-11-25:
Med hensyn til menneskesyn har hr. Arne Melchior jo talt om den kærlighed, vi skal nære til hinanden, og vi skal alle være i samme båd, og nogle elsker man mere eller mindre. Jeg vil lige have lov til at bede hr. Arne Melchior om at læse denne artikel meget, meget nøje og så komme tilbage med menneskesyn eller ikke menneskesyn med hensyn til de kræfter, der er i gang i det danske samfund med muslimske tiltag, som vi selv betaler til.
Frank Aaen (EL), 2000-05-26:
Som de fleste måske ved, er det en meget fagforeningsfjendsk bestemmelse, som hele den danske fagbevægelse er modstander af, men regeringen har desværre ønsket at opretholde § 10 for alle andre skibe end dem, der er omfattet af loven. Desuden har vi prøvet at tage lidt fat i et problem med inddrivelse af skat.
Lene Espersen (KF), 1999-02-10:
Jeg siger ikke, at lovforslaget er sådan, men problemet er, at man ikke helt kan se ud af lovforslaget, hvor meget fleksibilitet der er lagt op til, eller hvad der sker, hvis man f.eks. på en virksomhed, hvor der er mange maskiner, dér begynder at flytte rundt på den geografiske placering af dem.
Peder Hvelplund (EL), 2023-01-18:
Tak for det, formand, og spørgsmålet til ministeren er som følger: Mener ministeren, at det er betryggende, at vi befinder os i en periode med stigende smitte med luftbårne infektionssygdomme som influenza A og B, RS-virus og covid-19 og dermed øget risiko for overbelastning af et i forvejen presset sundhedsvæsen uden en valid prognose for udviklingen i smitten i de kommende dage og uger?
Bendt Bendtsen (KF), 2004-05-27:
Jeg er enig i, at jeg ikke kan give nogen garanti her fra talerstolen for, at der ikke kan ske ulykker, men jeg mener faktisk, at med handlingsplanen gør regeringen sit ypperste både på den ene og den anden måde, også med de teknologiske landvindinger, der sker i disse år, for, at der ikke sker ulykker.
Rosa Eriksen (M), 2024-01-16:
Jeg er sikker på, at kommunerne gør alt, hvad de kan, for at sikre dette, og der vil selvfølgelig være en vis forventning til, at medarbejderen kan kommunikere og indgå i dialog med den ældre på samme sprog, men det betyder ikke , at vi skal lovgive på området centralt, altså herindefra.
Marlene Harpsøe (DF), 2008-04-21:
I Dansk Folkeparti mener vi, at det er helt naturligt, at seksuelt afvigende gerningsmænd uanset forbrydelsens art ikke bør bevæge sig frit rundt, mens både offeret og den anklagede venter på, at sagen kommer for retten, eller på, at gerningsmanden får en plads til afsoning i fængslet.
Anders Fogh Rasmussen (V), 2007-10-02:
Forslaget indebærer, at uddannelsessøgende, der får krav om tilbagebetaling af SU på grund af for høj indkomst i det år, hvor de starter eller afslutter uddannelsen, får mulighed for en alternativ indkomstkontrol, så kun indkomst i uddannelsesperioden medregnes ved indkomstkontrollen.
Morten Bødskov (S), 2011-12-20:
Det er det, der er det grundliggende spørgsmål, og det er det, som den tidligere regerings egen kommission, Ungdomskommissionen, anbefalede ikke skulle finde sted, det er det, som bl.a. Det Konservative Folkepartis ordfører tidligere her i dag har vendt sig kraftigt imod, og det er det, som regeringen nu vælger at ændre.
Kim Behnke (FP), 1997-12-18:
De danske brobisser ude i Øresundsselskabet føler sig til grin hver eneste aften, når de svenske brobisser giver guldbajere - i denne tid er det juleøl, der bliver givet til hele skurvognen - for den danske stat er så dum at blive ved med at sende dem checks med penge for børn, der bor hjemme i Sverige, og som de slet ikke er berettiget til.
Lotte Rod (RV), 2017-04-21:
Det kan godt være, at man skal have fat i det, der handler om regnskabstjek, og f.eks. stille krav til 3 måneders løn, men det, vi i hvert fald vil være meget optaget af i Radikale Venstre, er, at man ikke kommer til at lave så firkantede regler, at det betyder, at det kun vil være de helt store spillere, der kan være med.
Per Clausen (EL), 2006-10-25:
Baggrunden for det her spørgsmål, hvor jeg spørger statsministeren om, hvornår vi kan forvente at Danmark kan være fuldstændig uafhængig af de fossile brændstoffer, er baseret på en udtalelse, statsministeren kom med på Venstres jubilæumskonference, hvor han sagde: Vi skal simpelt hen sætte os det mål, at Danmark skal gøres fuldstændig uafhængig af fossile brændsler; ingen kul, ingen olie, ingen naturgas.
Frank Jensen (S), 2002-04-12:
Det er jo ikke sådan, at ministeren er bastet og bundet til at følge de råd, men der kan gives nogle overordnede indstillinger og råd til ministeren, og det er sjældent, en minister vil afskrive sig muligheden for at få et godt råd, inden der træffes beslutning, medmindre man vil basere sig alene på det partipolitiske eller på sit embedsapparat, og i dette tilfælde tror jeg, det er vigtigt, at arbejdsmarkedet også spiller en rolle.
Inger Støjberg (V), 2016-01-20:
Vi foreslår også, at gebyrerne på familiesammenføringsområdet genindføres, ligesom vi foreslår, at kravene til permanent opholdstilladelse skærpes, bl.a. således at der stilles større krav til danskkundskaber og beskæftigelse, samt at den særligt lempelige adgang til permanent opholdstilladelse for flygtninge afskaffes.
Margrete Auken (SF), 2002-05-31:
Kl. 9.50 Så både af hensyn til sikkerheden og af hensyn til miljøet - man kan selv om rækkefølgen; jeg synes, måske sikkerheden stadig væk er det vigtigste her - vil jeg inderligt appellere til regeringen om at lade være med at komme med det forslag og i stedet følge op på det, vi har vedtaget tidligere, nemlig at få en ordentlig kontrol her, så vi kan få respekteret gældende hastighedsgrænser.
Helge Adam Møller (KF), 2004-05-06:
Og det er vel i virkeligheden noget af det, der har dannet grundlaget for, at grundlovens fædre helt tilbage i 1849 satte denne paragraf ind i den første danske frie grundlov, at enhver er berettiget til på tryk, i skrift og i tale at offentliggøre sine tanker.
Trine Pertou Mach (EL), 2025-11-19:
Derfor er det os andre, der skal lægge det pres på Israel for at sikre, at det sker, og derfor er der jo brug for et meget stærkt verdenssamfund, herunder også et stærkt Danmark, som altid har støttet den internationale domstol, de internationale institutioner og den regelbaserede verdensorden.
Bjørn Brandenborg (S), 2025-01-14:
Jeg forstår egentlig godt sondringen mellem, at en buschauffør, som på præcis samme vilkår som en offentligt ansat buschauffør løser en opgave i vores samfund, er beskyttet under de bestemmelser, hvorimod en person, som løser en opgave og er lønnet af det offentlige og er beskikket, hvilket, som ministeren sagde, jo for det meste dækker over, at man får en løn eller et salær for det arbejde, man laver, ikke er i den samme funktion, som hvis man f.eks. er udliciteret til at løse en opgave for det offentlige.
Jeppe Jakobsen (DF), 2016-01-13:
Det er jo så bare – kan man sige – grundlag for en vis forundring i hvert fald fra min side over, hvordan det kan være, at man har én region, hvor den faglige vurdering konsekvent er, at glukosesensorer aldrig er den mest hensigtsmæssige behandlingsform, når de fire øvrige regioner konsekvent vælger denne behandlingsform.
Nicolai Wammen (S), 2003-04-02:
Det, der undrer mange, mange mennesker, er, at vi havde en regering, der gik til valg på bedre service, bedre sygehuse, bedre skoler, bedre ældreomsorg, og ved den først givne lejlighed oplever vi, at de, der skal udføre det i praksis, de, der har det inde under huden, de, for hvem det er hverdag, siger, at det, regeringen har lagt op til, ganske enkelt ikke hænger sammen.